Bahr al-Ghazal
Store norske leksikon,Geografi,Verdens geografi,Afrika,Sør-Sudans geografi
Bahr al-Ghazal er en elv og et sumpområde i Sør-Sudan. Elven er 716 kilometer lang og utgjør Nilvassdragets største tilførselselv fra vest.
Elven oppstår fra tallrike elver som kommer fra vannskillet mot Den sentralafrikanske republikk i vest og Kongo i vest. De mange små bielvene, hvor de viktigste er Jur, Tonj og Bahr al-Arab, samles i en vifteform og danner Bahr al-Ghazals hovedløp. Elven renner med en nesten umerkelig strøm, og den er ofte fylt av flytende plantemasser, sudd, som er til stor ulempe for elvetrafikken. Les mer i Store norske leksikon Sør-Sudan